CELEX: 31995D0374
Language: el
Date: 1995-09-08 00:00:00
Title: 95/374/ΕΚ: Απόφαση της Επιτροπής της 8ης Σεπτεμβρίου 1995 για τη διεξαγωγή κοινοτικών δοκιμών επί φυταρίων και πολλαπλασιαστικού υλικού ορισμένων ειδών στο πλαίσιο του άρθρου 20 παράγραφος 2 της οδηγίας 92/33/ΕΟΚ του Συμβουλίου

Avis juridique important

|

31995D0374

95/374/ΕΚ: Απόφαση της Επιτροπής της 8ης Σεπτεμβρίου 1995 για τη διεξαγωγή κοινοτικών δοκιμών επί φυταρίων και πολλαπλασιαστικού υλικού ορισμένων ειδών στο πλαίσιο του άρθρου 20 παράγραφος 2 της οδηγίας 92/33/ΕΟΚ του Συμβουλίου  

Επίσημη Εφημερίδα αριθ. L 222 της 20/09/1995 σ. 0015 - 0015

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης  Σεπτεμβρίου 1995 για τη διεξαγωγή κοινοτικών δοκιμών επί φυταρίων και πολλαπλασιαστικού υλικού  ορισμένων ειδών στο πλαίσιο του άρθρου 20 παράγραφος 2 της οδηγίας 92/33/ΕΟΚ του Συμβουλίου  (95/374/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 92/33/ΕΟΚ του Συμβουλίου της 28ης Απριλίου 1992 για την εμπορία φυταρίων και  πολλαπλασιαστικού υλικού κηπευτικών, εκτός των σπόρων προς σπορά  (1), όπως τροποποιήθηκε τελευταία  από την απόφαση 94/152/ΕΚ της Επιτροπής  (2), και ιδίως το άρθρο 20, Εκτιμώντας: ότι, τα φυτάρια και το πολλαπλασιαστικό υλικό των κηπευτικών ειδών που απαριθμούνται στην εν λόγω  οδηγία πρέπει να συμφωνούν με τις απαιτήσεις και τους όρους της συγκεκριμένης οδηγίας 7 ότι, για το σκοπό αυτό, πρέπει να διεξάγονται κοινοτικές δοκιμές στο πλαίσιο του άρθρου 20  παράγραφος 2 της εν λόγω οδηγίας στα αρχικά στάδια της εφαρμογής της ώστε να εξασφαλίζεται ότι οι  τεχνικές μέθοδοι εξέτασης των φυταρίων και του πολλαπλασιαστικού υλικού ορισμένων ειδών είναι,  καταρχήν, εναρμονισμένες 7 ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής  Σπόρων και Πολλαπλασιαστικού Υλικού Γεωργικών, Δενδροκομικών και Δασικών Φυτικών Ειδών, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Οι κοινοτικές δοκιμές επί των φυταρίων και πολλαπλασιαστικού υλικού του  Allium spp. και του Lycopersicon lycopersicum πρέπει να διεξαχθούν εντός του 1995 και να  χρησιμοποιηθούν για την εναρμόνιση των τεχνικών μεθόδων εξέτασης. Άρθρο 2 Η παρούσα απόφαση απευθύνεται στα κράτη μέλη. Βρυξέλλες, 8 Σεπτεμβρίου 1995. Για την Επιτροπή Franz FISCHLER Μέλος της Επιτροπής